Nou pap bay legen. Koudeta elektoral la pap pase.
Sujet: Nou pap bay legen. Koudeta elektoral la pap pase. Lun 28 Déc 2015 - 22:12
Note de Presse de FANMI LAVALAS ce lundi 28 décembre 2015
Deklarasyon Fanmi Lavalas
Fanmi Lavalas koube l byen ba yon lòt fwa ankò devan kouraj ak diyite pèp Ayisyen.
Nan okasyon fen ane 2015 lan ki ta dwe yon peryod fèt, pèp la pa konn si poul monte, si poul desann akòz grangou ak ensekirite kap ravaje l, aloske gagòt ak koripsyon anvayi palè nasyonal, primati ak tout ministè yo.
Fanmi Lavalas deside pou ane 2016, nou gen dirijan ke pèp la chwazi. Kidonk se pou pèp ayisyen an konn verite sou rezilta eleksyon 9 out ak 25 oktòb yo.
1-Rejete tout komisyon gouvènmantal/prezidansyèl ki la pou avalize koudeta elektoral 9 out ak 25 oktòb la. Jan li te déjà di l, Fanmi Lavalas kontinye mande yon komisyon endepandan verifikasyon ki dwe chwazi nan konsètasyon ak opozisyon an.
Fanmi Lavalas:
2-Kore revandikasyon pèp la ki mande ranvwa konsey elektoral Opon an
3- Anonse yon seri mobilizasyon mardi 29 desanm ak mèkredi 30 desanm pou nou antere koudeta elektoral la ak tout komisyon garanti pouvwa a kreye a. Randevou kase devan Sen Jan Bosko.
4- Deside mete sou pye plizyè pasrèl kominikasyon ak tout demokrat pwogresis nan peyi a pou defann demokrasi e pou reponn a kriz politik peyi a
Fanmi Lavalas lanse you lòt fwa ankò yon apèl pou nou tout ki gen menm revandikasyon, pou nou kore batay pèp ayisyen an e mete tèt nou ansanm pou sove peyi a .
Mobilizasyon pi rèd nan 4 kwen peyi a.
» Gouvenman Martelly nomen yon fiyet lalo ak yon makout nan konsey elektoral